CELEX: C2004/314/52
Language: hu
Date: 2004-12-18 00:00:00
Title: T-378/04. sz. ügy: Az Orsay GmbH által a Belső Piaci Harmonizációs Hivatal (védjegyek és formatervezési minták) (OHIM) ellen 2004. szeptember 22-én benyújtott kereset

18.12.2004   
            
            
               HU
            
            
               Az Európai Unió Hivatalos Lapja
            
            
               C 314/21
            
         Az Orsay GmbH által a Belső Piaci Harmonizációs Hivatal (védjegyek és formatervezési minták) (OHIM) ellen 2004. szeptember 22-én benyújtott kereset
   (T-378/04. sz. ügy)
   (2004/C 314/52)
   Az eljárás nyelve: német
   Az Orsay GmbH, székhely: Willstätt (Németország), képviseli: D. von Schultz ügyvéd, 2004. szeptember 22-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az OHIM negyedik fellebbezési tanácsának 2004. június 15-i határozatát (R 909/2002-4. sz. ügy – Orsay (szó- és ábrás védjegy) / D'ORSAY (szó- és ábrás védjegy)), valamint az OHIM felszólalási osztályának az 1 042 605. sz. közösségi védjegybejelentést a ruházati cikkek, csizmák, cipők és otthoni cipők; kalapáruk vonatkozásában a B 242 075. sz. felszólalás alapján elutasító, 2002. augusztus 28-i 2562/2002 határozatát;
            
         
               —
            
            
               állapítsa meg, hogy az OHIM köteles az 1 042 605. sz. „Orsay” közösségi védjegybejelentést a 25. áruosztályba tartozó a ruházati cikkek, csizmák, cipők és otthoni cipők; kalapáruk vonatkozásában lajstromozni;
            
         
               —
            
            
               kötelezze az OHIM-ot az eljárás költségeinek viselésére.
            
         Jogalapok és fontosabb érvek:
   
               Közösségi védjegybejelentő:
            
            
               A felperes
            
         
               Bejelentett közösségi védjegy:
            
            
               Az „Orsay” ábrás védjegy a 23. osztályba (szövet és kötöttáru stb.), a 24. osztályba (ruházati cikkek stb.) és a 25. osztályba tartozó áruk (kalapáruk) vonatkozásában – védjegybejelentési szám: 1 042 605
            
         
               Az elbíráló határozata:
            
            
               A bejelentett megjelölés védjegyként történő lajstromozásának elutasítása
            
         
               A fellebbezési tanács határozata:
            
            
               A fellebbezés elutasítása
            
         
               Jogalapok:
            
            
               A 40/94 rendelet (1) 8. cikk (1) bekezdése b) pontjának megsértése.
            
         
      (1)  A közösségi védjegyről szóló, 1993. december 20-i 40/94/EK tanácsi rendelet (HL L 11., 1. o.).